<classify> Wakizungumza na wandishi wa habari kwa nyakati tofauti, Ofisa Habari wa TFF, Baraka Kizuguto na Mwenyekiti wa DRFA, Almas Kasongo walisema wanaitakia kila la heri African Lyon katika maandalizi ya msimu mpya wa Ligi Kuu, kwa kujiandaa vizuri na mikiki mikiki ambayo ina jumla ya timu 16 na kila klabu kucheza michezo 30 kwa msimu, nyumbani na ugenini.Lyon imefikia hatua hiyo baada ya kushinda mechi nane na kutoka sare mechi tatu kati ya mechi 14 ilizocheza,na kuiacha nyuma pointi 2 klabu ya KMC FC iliyomaliza katika nafasi ya pili ikiwa na pointi 25.Pia Kasongo amezipongeza timu za Ashanti United iliyomaliza katika nafasi ya tatu ikiwa na pointi 24, Friends Rangers iliyomaliza katika nafasi ya nne ikiwa na pointi 23,pamoja na Polisi Dar es Salaam iliyomaliza katika nafasi ya sita ikiwa na pointi 14 zote za Dar es Salaam,kwa uthubutu wao wa kujaribu kutinga Ligi Kuu.Michuano ya ligi daraja la kwanza kwa msimu huu wa mwaka 20152016, ilishirikisha timu 24 zilizopangwa katika makundi matatu yenye timu nane kila moja,huku kila kundi likitakiwa kutoa timu moja kuingia Ligi Kuu.Timu nyingine iliyopanda Ligi Kuu ni Ruvu Shooting ya Mlandizi ya Pwani iliyomaliza ya kwanza katika Kundi B wakijikusanyia pointi 33, huku katika kundi C uamuzi wa TFF unasubiriwa baada ya timu za Polisi Tabora na Geita Gold FC, kumaliza wakiwa wamefungana pointi 30 zikiwa sawa kwa mabao ya kufunga na kufungwa.  <topic>: michezo 